इसके विपरीत भारत में मासों का नामकरण प्रकृति पर आधारित है। यथा- चित्रा नक्षत्र वाली पूर्णिमा के मास का नाम चैत्र है, विशाखा का वैशाख है, ज्येष्ठा का ज्येष्ठ है, श्रवण का श्रावण, उत्तराभाद्रपद का भाद्रपद, अश्विनी का आश्विन, कृतिका का कार्तिक, मृगशिरा का मार्गशीर्ष, पुष्य का पौष, मघा का माघ और उत्तरा फाल्गुनी का फाल्गुन मास होता है। इसी तरह भारत में 354 दिन के चांद्र वर्ष और 365 दिन, 6 घंटे, 9 मिनट, 11 सेकंड के अंतर को दूर करने के लिए हमारे ज्योतिषियों ने 2 वर्ष 8 मास 16 दिन के उपरांत एक अधिक मास या पुरुषोत्तम अथवा मल मास की व्यवस्था करके कालगणना की शुद्धता और वैज्ञानिकता बरकरार रखी है।